
Parlamentul  României

Camera  Deputaţilor
  Comisia pentru Sănătate şi Familie                      Nr. 4c-8/ 55 / 14 februarie 2018 

BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru modificarea art.12, alin.(1) din Legea farmaciei nr.226/2008, republicată în Monitorul Oficial, Partea I, nr.85 din 02 februarie 2015 (Plx.763/2015), trimisă Comisiei pentru sănătate şi familie spre dezbatere,  în fond, cu adresa nr.Plx.763/2015 din 2 noiembrie 2015.
În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,

Conf.univ.dr.Florin Buicu

Parlamentul  României

Camera  Deputaţilor
  Comisia pentru Sănătate şi Familie                      Nr. 4c-8/55 /14 februarie 2018 

R A P O R T 

asupra propunerii legislative pentru modificarea art.12, alin.(1) din Legea farmaciei nr.266/2008, republicată în Monitorul Oficial, Partea I, nr.85 din 02 februarie 2015
( Plx.763/2015)
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată, spre dezbaterea pe fond, cu propunerea legislativă pentru modificarea art.12, alin.(1) din Legea farmaciei nr.266/2008, republicată în Monitorul Oficial, Partea I, nr.85 din 02 februarie 2015,  trimisă cu  adresa  nr.Plx. 763/2015 din 2 noiembrie 2015. 
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat,  cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins iniţiativa legislativă, în şedinţa din 28 octombrie 2015.

La întocmirea prezentului raport Comisia a avut în vedere: 
- avizul favorabil al Consiliului Legislativ  nr. 608 din 10.06.2015;
- avizul favorabil al Comisiei juridice, de disciplină și imunități nr.Plx.763 din 18 noiembrie 2015;

- punctul de vedere negativ al Ministerului Sănătății nr. F.B.8428 din 22 septembrie 2017.
Propunerea legislativă are ca obiect de reglementare modificarea alin.(1) al art.12 din Legea farmaciei nr.266/2008, urmărindu-se facilitarea accesului populației la procurarea medicamentelor, prin reducerea numărului de locuitori luat în considerare la înființarea unei farmacii.
În conformitate cu prevederile art. 61 din Regulamentul Camerei Deputaţilor, republicat,  cu modificările şi completările ulterioare, membrii Comisiei au examinat iniţiativa legislativă, în şedinţa din 13 februarie 2018. La lucrările comisiei au fost prezenţi 18 deputaţi din totalul de 18 membri.

   La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, domnul Dan Dumitrescu - secretar de stat în Ministerul Sănătăţii.
În urma finalizării dezbaterilor, Comisia pentru sănătate și familie propune Plenului Camerei Deputaţilor, cu unanimitate de voturi, respingerea  propunerii legislative pentru modificarea art.12, alin.(1) din Legea farmaciei nr.266/2008, republicată în Monitorul Oficial, Partea I, nr.85 din 02 februarie 2015,  deoarece:

· În lipsa unui citeriu geografic de înființare a unităților farmaceutice, pe distanță, reducerea numărului de locuitori la care se poate înființa o farmacie nu poate duce la o mai bună repartizare a farmaciilor în cadrul unui oraș;
· De asemenea, propunerea legislativă nu este justificată întrucât, potrivit datelor oficiale publicate de către Institutul Național de Statistică, populația României este în scădere.
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată.
                PREŞEDINTE,                                          SECRETAR,

         Conf.univ.dr.Florin Buicu                        Dr.Cristina-Elena Dinu

